Wiriyamuko sarraskia

Wiriyamuko sarraskia, baita ere Marosca operazioa, Portugalgo soldaduek Mozambikeko Wiriyamu herrian, Tete probintzian burutu zuten 1972ko abenduaren 16an bertako herritarren aurka. Sarraskia 1973ko uztailean apaiz katoliko britainiar batek, aita Adrian Hastingsek, eta beste bi apaiz misiolari espainiarrek kontatu zuten. Portugalgo diktaduraren erantzuna sarraskia gerrilariek beraiek burutu zutela izan zen.Arslan Humbarachi & Nicole Muchnik, Portugal's African Wars, N.Y., 1974.

 Gertakariak 
1972ko abenduaren 16an, Portugalgo armadak zibilen aurkako sarraskia burutu zuen Mozambiken. Kolonialismoaren aurka ari zen FRELIMO gerrillari laguntza ematea egotzita, Wiriyamu herrian sartu eta herritar guztiak plazara eraman zituzten. Denak txalo egin eta “agur” abestera behartu ostean, tiroka hasi eta, Expresso egunkari portugaldarraren ikerketaren arabera, 300 herritar inguru hil zituzten.https://www.argia.eus/efemerideen-kanala/portugalgo-armadak-zibilen-aurkako-sarraskia-burutu-zuen-mozambiken

Ekintza, "Marasa Operazioa" izenekoa, Polícia Internacional e de Defesa do Estadoko agenteen bultzadaz planifikatu zen, eta Chico Kachavi agenteak gidatu zuen, Portugalgo Mozambikeko komandoen seigarren konpainiarekin batera. Ondoren, gertatutakoari buruzko ikerketa bat egiten ari zela Kachavi hil egin zuten. Agente honek soldaduei esan zien "guztiak hiltzeko aginduak" zirela, berdin zion zibilak, emakumeak eta haurrak bakarrik aurkitzea. Azkenik, biktima guztiak zibilak izan ziren.Gomes, Carlos de Matos, Afonso, Aniceto. Os Anos da Guerra Colonial - Wiriyamu, De Moçambique para o mundo. Lisboa, 2010.

Sarraskiaren berri Europara heltzen hasi zenean, militar portugaldarrek esan zuten gerrilla bera izan zela hilketa egin zuena, eta gezurra zela. Sarraskiaren lekukoak eta bertan parte hartu zuten Portugalgo armadako kide ohiak elkarrizketatuta, Felícia Cabrita kazetariak armadaren krimena argitu zuen zenbait urte beranduago Portugalgo Expresso astekarian; horretarako zuzeneko testigantzak jaso zituen.Cabrita, Felícia (2008). Massacres em África. A Esfera dos Livros, Lisboan. 243–282.or. ISBN 978-989-626-089-7.

 Bibliografia 
 Cabrita, Felícia (2008). Massacres em África. A Esfera dos Livros, Lisboan. 243–282.or. ISBN 978-989-626-089-7.http://memoria-africa.ua.pt/Catalog.aspx?q=TI%20massacres%20em%20africa

 Erreferentziak 

 Kanpo estekak 

Kategoria:Sarraskiak Mozambiken
Kategoria:Mozambikeko Independentzia Gerra
Kategoria:1972ko hilketak
Kategoria:Portugalgo historia militarra
Kategoria:Mozambikeko historia
Kategoria:Portugalgo Bigarren Errepublika
Kategoria:1972 Portugalen
Kategoria:1972 Mozambiken